Skupni predlog UREDBA SVETA o spremembi Uredbe Sveta (ES) št. 765/2006 o omejevalnih ukrepih proti Belorusiji /* COM/2012/032 konč. - 2012/0016 (NLE) */





OBRAZLOŽITVENI MEMORANDUM (1) Uredba Sveta (ES) št. 765/2006 z dne 18. maja 2006 določa zamrznitev sredstev predsednika Lukašenka in nekaterih uradnikov Belorusije. (2) Svet je s Sklepom Sveta 2012/ … /SZVP z dne … januarja 2012 odločil, da je treba omejitve glede zamrznitve sredstev in gospodarskih virov uporabiti za (i) osebe, odgovorne za hujše kršitve človekovih pravic ali izvajanje represivnih ukrepov nad civilno družbo in demokratično opozicijo, vključno zlasti z osebami na vodilnih položajih, ter (ii) osebe in subjekte, ki izkoriščajo ali podpirajo režim Lukašenka, vključno zlasti z osebami in subjekti, ki režim finančno ali materialno podpirajo. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije, predvsem z namenom zagotovitve, da ga bodo gospodarski subjekti v vseh državah članicah enotno izvajali. (4) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba Sveta (ES) št. 765/2006 ustrezno spremeni. 2012/0016 (NLE) Skupni predlog UREDBA SVETA o spremembi Uredbe Sveta (ES) št. 765/2006 o omejevalnih ukrepih proti Belorusiji SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2012/…/SZVP z dne … januarja 2012[1] o spremembi Sklepa Sveta 2010/639/SZVP o omejevalnih ukrepih proti nekaterim uradnikom Belorusije, ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Uredba Sveta (ES) št. 765/2006 z dne 18. maja 2006[2] določa zamrznitev sredstev predsednika Lukašenka in nekaterih uradnikov Belorusije. (2) Svet je s Sklepom Sveta 2012/ … /SZVP z dne … januarja 2012 odločil, da je treba omejitve glede zamrznitve sredstev in gospodarskih virov uporabiti za (i) osebe, odgovorne za hujše kršitve človekovih pravic ali izvajanje represivnih ukrepov nad civilno družbo in demokratično opozicijo, vključno zlasti z osebami na vodilnih položajih, ter (ii) osebe in subjekte, ki izkoriščajo ali podpirajo režim Lukašenka, vključno zlasti z osebami in subjekti, ki režim finančno ali materialno podpirajo. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben ukrep na ravni Unije, predvsem z namenom zagotovitve, da ga bodo gospodarski subjekti v vseh državah članicah enotno izvajali. (4) Uredbo (ES) št. 765/2006 je zato treba ustrezno spremeniti – SPREJEL NASLEDNJO UREDBO: Člen 1 Uredba (EC) št. 765/2006 se spremeni: člen 2 se nadomesti z naslednjim členom: „Člen 2 1. Zamrznejo se vsa sredstva in gospodarski viri, ki pripadajo fizičnim ali pravnim osebam, subjektom in organom, navedenim v prilogah I, IA in IB, so v njihovi lasti ali s katerimi ti razpolagajo ali jih nadzorujejo. 2. Prepovedano je neposredno ali posredno dajati fizičnim ali pravnim osebam, subjektom ali organom iz prilog I, IA ali IB na razpolago ali v njihovo korist kakršna koli sredstva ali gospodarske vire. 3. Prepovedano je zavestno in namerno sodelovanje v dejavnostih, katerih namen ali posledica je neposredno ali posredno izogibanje ukrepom iz odstavkov 1 in 2. 4. V Prilogi I so navedeni fizične ali pravne osebe, subjekti in organi, ki jih je Svet v skladu s členom 2(1)(a) Sklepa Sveta 2010/639/SZVP opredelil kot odgovorne za kršenje mednarodnih volilnih standardov med predsedniškimi volitvami v Belorusiji 19. marca 2006 ter za izvajanje represivnih ukrepov nad civilno družbo in demokratično opozicijo ali kot z njimi povezane. 5. V Prilogi IA so navedeni fizične ali pravne osebe, subjekti in organi, ki jih je Svet v skladu s členom 2(1)(b) Sklepa Sveta 2010/639/SZVP opredelil kot odgovorne za kršenje mednarodnih volilnih standardov med predsedniškimi volitvami v Belorusiji 19. decembra 2010 in za izvajanje represivnih ukrepov nad civilno družbo in demokratično opozicijo ali kot z njimi povezane. 6. V Prilogi IB so navedeni fizične ali pravne osebe, subjekti in organi, ki jih je Svet v skladu s pododstavkoma (c) in (d) člena 2(1) Sklepa Sveta 2010/639/SZVP opredelil bodisi kot (i) odgovorne za hujše kršitve človekovih pravic ali izvajanje represivnih ukrepov nad civilno družbo in demokratično opozicijo v Belorusiji bodisi kot (ii) osebe in subjekte, ki izkoriščajo ali podpirajo režim Lukašenka.“ Člen 2 Priloga k tej uredbi se doda kot Priloga IB k Uredbi (ES) št. 765/2006. Člen 3 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik „PRILOGA IB V tej prilogi ni nobenih vnosov.“ [1] UL L … , …1.2012, str. …. [2] UL L 134, 20.5.2006, str. 1.